Abdul Hadi Wiji Muthari

Abdul Hadi Wiji Muthari () adolah saurang sastrawan, tokoh budayo jo filsuf Indonesia . Namonyo dikenal dek karya-karyaannyo nan banapas sufistik, panalitiannyo di bidang sastra Melayu Nusantara sarato pandangannyo tantang Islam jo pluralisme.

 Maso ketek 
Abdul Hadi WM lahia jo namo Abdul Hadi Wijaya. Katiko alah gadang inyo manuka namonyo dari Wijaya manjadi Wiji. Inyo lahia dari katurunan Cino di daerah Sumenep, Madura. Ayahnyo, saurang saudagar jo guru bahaso Jerman nan banamo K. Abu Muthar, sadangkan ibunyo adolah anak padusi dari katurunan Mangkunegaran nan banamo R. A. Sumartiyah atau Martiyah.

Pado maso keteknyo alah bakanalan jo pambacoan barek dari para pamikir sarupo Plato, Socrates, Imam Ghazali, Rabindranath Tagore, jo Muhammad Iqbal . Sajak ketek inyo suko puisi jo dunia manulih. Tulisannyo dimatangan dek karya-karya Amir Hamzah jo Chairil Anwar.

Basamo jo kawan-kawannyo Zawawi Imron jo Ahmad Fudholi Zaini, Hadi managakan sabuah pesantren di kampuang halamannyo pado taun 1990 nan banamo Pesantren An-Naba, nan tadir dari musajik, asrama, jo sanggar seni dimano murik-muriknyo diajaan sastra, seni rupa, desain, kaligrafi, maukia, keramik, musik, jo drama.

 Maso Baraja 
Pandidikan SD jo SMPnyo salasai di kampuang halamannyo. Katiko masuak SMA, Abdul Hadi maninggaan kampuang halamannyo, pai ka Surabaya untuak baraja di sinan. Inyo kamudian baraja di Fakultas Sastra, Universitas Gadjah Mada, Yogyakarta sampai sarjana, kamudian pindah untuak baraja Filsafat Barat di universitas nan samo sampai tingkek doktoral, tapi indak manyalasaiannyo. Inyo baraliah ka Fakultas Sastra, Universitas Padjadjaran, Bandung dan maambiak program studi Antropologi.

Salamo satahun dari 1973-1974 Hadi tingga di Iowa, Amerika Sarikat untuak ikuik dalam International Writing Program di Universitas Iowa, lalu di Hamburg, Jerman salamo babarapo taun untuak mampalajari sastra jo filsafat.

Pado taun 1992 inyo mandapek kasampatan untuak baraja jo mandapek gala master jo Doktor Filsafat dari Universitas Sains Malaysia di Pulau Pinang, Malaysia, di mano pado wakatu nan samo inyo manjadi dosen di universitas tasabuik. Sapulangnyo ka Indonesia, Hadi manarimo tawaran dari kawan lamonyo Nurcholis Madjid untuak maaja di Universitas Paramadina, Jakarta, universitas nan samo nan maangkeknyo sabagai Profesor Filsafat jo Agamo pado taun 2008. 

 Riwayaik Organisasi 
Hadi pernah manjadi editor Gema Mahasiswa (1967-1968) jo panyuntiang Mahasiswa Indonesia (1969-1974) katiko masih mahasiswa. Kudian inyo manjadi panyuntiang Urusan majalah Budaya Jaya (1977-1978), panyuntiang majalah Kamar Dagang jo Industri Indonesia (KADIN) (1979-1981), panyuntiang Balai Pustaka (1981-1983) jurnal kebudayaan Ulumul Qur'an. Dari taun 1979 hinggo awal taun 1990-an inyo manjabaik sabagai editor budayo harian Berita Buana.

Pado taun 1982, inyo diangkek sabagai Katua Dewan Seni Jakarta dan katiko reformasi bagulia , pado pamiliahan multi partai 1999 , ateh dasakan rekannyo Dr. H. Hamzah Haz, Abdul Hadi didesak maju sebagai wakil daerah wilayah pemilihan Jawa Timur dari Partai Persatuan Pembangunan (PPP).

Pado taun 2000, inyo diangkek sabagai anggota Lembaga Sensor Film dan sampai kini inyo manjabat sabagai Katua Dewan Kurator Bayt al-Qur'an jo Museum Istiqlal, Katua Dewan Budaya Muhammadiyah member, anggota Dewan Ahli Persatuan Advokat Muslim Indonesia dari PARMUSI (Persaudaraan Muslimin Indonesia).

Kalibatan Abdul Hadi WM dalam kalangan aktivis Islam dimulai katiko inyo manjadi anggota Himpunan Mahasiswa Islam (HMI) pado masonyo sabagai mahasiswa di UGM, kamudian mambantu marintis kalahiran Ikatan Mahasiswa Muhammadiyakir (IMM) pado taun 1964 basamo Amien Rais jo sahabatnyo sasamo penyair, Slamet Sukirnanto.

 Karya 
Sakitar taun 1970-an, pangamat maanggapnyo sabagai pambuek puisi Sufi . Inyo manulih tantang kesepian, kamatian, jo wakatu. Sairiang bajalannyo wakatu, karya-karyanya samakin dipangaruahi dek tasawuf Islam. Urang-urang acok mambandiangkannyo jo kawan dakeknyo Taufik Ismail, nan juo manulih puisi agamo. Namun, inyo mambantah hal iko “Dengan tulisan, saya mengajak orang lain untuk mengalami pengalaman religius yang saya rasakan. Sedang Taufik menekankan sisi moralistisnya.”

Sampai kini Abdul Hadi alah manulih babarapo buku panalitian filsafat antaro lain Kembali ke Akar Kembali ke Sumber: Esai-esai Sastra Profetik dan Sufistik (Pustaka Firdaus, 1999), Islam: Cakrawala Estetik dan Budaya (Pustaka Firdaus, 1999), Tasawuf Yang Tertindas, serta beberapa buku kumpulan puisi antara lain At Last We Meet Again, Arjuna in Meditation (bersama Sutardji Calzoum Bachri dan Darmanto Yatman), Laut Belum Pasang, Meditasi, Cermin, Tergantung pada Angin, Potret Panjang Seorang Pengunjung Pantai Sanur, Anak Laut Anak Angin, Madura: Luang Prabhang dan Pembawa Matahari. Sajumlah karya sastra Sufi jo sastra dunia nan ditarjamahan, tarutamo karya Iqbal, Rumi, Hafiz, Goethe, penyair Sufi Persia jo penyair Japang moderen. Salain itu, inyo juo manulih babarapo buku dongeng anak-anak untuak Balai Pustaka.

Puisinyo alah ditarjamahan ka bahaso Inggirih, Parancih, Balando, Japang, Jerman, Cino, Thailand, Arab, Bengali, Urdu, Korea jo Spanyol.

 Rujuakan 

Kategori:Wiki Cinto Ramadan 2026